Държавен вестник, бр. 51, 2010 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  51
чл. 29 ЗЖ, и в която се вписват или регистрират 
чистопородни разплодни свине по породи, като 
се посочват и техните прародители
4. „Зоотехнически регистър“ е всяка книга, 
регистър или електронен регистър, който се 
води от развъдни организации, получили раз­
решение за извършване на развъдна дейност по 
реда на чл. 29, ал. 1 ЗЖ, и в който се вписват 
хибридните свине за разплод, като се посочват 
и техните прародители.
5. „Пайета“ е единична разфасовка на доза 
сперма.
6. „Система за идентификация“ е система 
на белязане и разпознаване на животните съ­
образно изискванията за всеки вид животни.
7. „Идентификация за нуждите на селекцията“ 
е трайна идентификация (татуиране, тавриране, 
фотографиране и др.) на животните за нуждите 
на селекцията с цел тяхното разпознаване.
8. „Продуктивност“ е фенотипна, количестве­
на и качествена изява на генетичния потенциал 
на животните (млечност, месодайност и др.).
9. „Възприетият начин“ е поставянето на 
татуировъчен ушен номер и/или ушна марка 
на животното.
10. „Генеалогия“ е произход на животните по 
майчина и бащина линия, обхваща обикновено 
най-малко три или четири предишни поколения, 
които са отразени в зоотехническия сертификат.
11. „Генетични дефекти“ са нарушение в 
нормалното морфологично устройство или във 
функциите на животинския организъм поради 
промени в генома.
12. „Екстериор“ е комплекс от външни форми 
на тялото, характерни за съответната порода, 
линия или хибрид животни.
13. „Месодайни качества“ са качества, ха­
рактеризиращи съотношението между месо, 
тлъстини и кости в трупа, физико-химичния 
състав на месото и отношението на масата 
на трупа спрямо предкланичната жива маса, 
изразено в процент (кланичен рандеман).
14. „Порода, застрашена от изчезване“ е 
порода, при която общият брой на разплод­
ните женски животни е между 100 и 1000 или 
общият брой на разплодните мъжки животни 
е по-малък или равен на 20 и по-голям от 5; 
или общият популационен размер е близък 
или малко над 100 и съществува тенденция на 
увеличаване и процентът на чистопородните 
женски животни е над 80 на сто; или общият 
популационен размер е близък или малко над 
1000 и съществува тенденция към намаление и 
процентът на чистопородните женски животни 
е под 80 на сто.
15. „Площ на мускулното око“ е повърхността 
на напречния разрез на дългия гръбен мускул 
над последния гръден прешлен.
16. „Репродуктивни показатели“ са запло­
дяемост, качества на спермата и оплодителна 
способност, възраст на първо заплождане, общ 
брой и брой живородени животни, брой живот­
ни и тегло на прасилото на 21-вия ден, отбити 
животни и интервал между опрасванията.
17. „Селекционен индекс“ е величина, която 
изразява участието на зоотехническите показа­
тели за продуктивните качества при определяне 
на развъдната стойност по група признаци.
18. „Собствена продуктивност“ е стопанската 
продукция (прираст, приплоди и др.), получена 
от определен индивид за определен период.
19. „Странични родственици“ са родственици 
на индивида, с които той има общи гени, но 
не произлиза от тях.
20. „Станция за контролно изпитване на 
свине“ е обект, в който при строго контроли­
рана среда се установяват угоителните и месни 
качества на свинете.
21. „Угоителни способности“ са растежната 
способност на животните, която се определя 
от средния дневен прираст на живата им маса 
и усвояването на фуража.
22. „Нуклеус“ е развъдно стопанство, в ко­
ето се извършва чистопородно развъждане на 
свине от една и съща порода.
23. „Репродуктор“ е развъдно стопанство, 
в което се извършва кръстосване на свине от 
две различни породи.
24. „Млади разплодни животни“ са живот­
ни в полова зрялост, преценени по собствена 
продуктивност и предназначени за подмяна на 
основните стада.
25. „Минимум от продуктивни качества“ е 
най-ниската стойност на дадена продуктивност, 
под която животните не подлежат на селекция 
и репродукция и която е определена в селек­
ционната програма на развъдната асоциация.
§ 2. Тази наредба въвежда разпоредбите на 
чл. 4 от Директива 2008/73/ЕО на Съвета от 
15 юли 2008 г. за опростяване на процедурите 
по вписване и публикуване на информация във 
ветеринарната и зоотехническата област и за 
изменение на директиви 64/432/ЕИО, 77/504/
ЕИО, 88/407/ЕИО, 88/661/ЕИО, 89/361/ЕИО, 
89/556/ЕИО, 90/426/ЕИО, 90/427/ЕИО, 90/428/
ЕИО, 90/429/ЕИО, 90/539/ЕИО, 91/68/ЕИО, 
91/496/ЕИО, 92/35/ЕИО, 92/65/ЕИО, 92/66/
ЕИО, 92/119/ЕИО, 94/28/EO, 2000/75/EO, 
Решение 2000/258/ЕО и директиви 2001/89/
EO, 2002/60/ЕО и 2005/94/EO (ОВ, L 219/40 
от 14 август 2008 г.).
Заключителни разпоредби
§ 3. Наредбата се издава на основание чл. 8, 
ал. 8, чл. 23, ал. 3, чл. 28, ал. 2 и чл. 39а, ал. 1 
във връзка с чл. 20 и чл. 27, ал. 1 от Закона 
за животновъдството.
§ 4. Наредбата отменя Наредба № 11 от 
2002 г. за контрол на продуктивните качества 
и определяне на развъдната стойност на свине 
(ДВ, бр. 48 от 2002 г.).
§ 5. Наредбата влиза в сила от деня на об­
народването є в „Държавен вестник“.
Министър: М. Найденов